Kí bàbá mi tóó kúrò ní ilé ó pa itú ọdẹ: nítorí ogunlọ́gọ̀ onńdé ni òun sán mọ́ ìbàdí, ọmo ìka ọwọ́ rẹ sì kún fún òrùka àwọn àgbàlagbà bẹ́ẹ̀ ni mààlúù mẹ́fà ni ó fi ṣe sàráà nínú ilé wa. Bàbá mi pe àwọn oníṣègùn ìlú wa jọ ó wá oúnjẹ fún gbogbo wọn, bẹ́ẹ̀ ni egbòogi àtìrandíran sì kún ilẹ̀ wa kítikìti; fún odidi oṣù mẹ́fà ni òun fi ń sá kiri nítorí ọ̀ràn Igbó Olódùmarè yí nítorí ẹni tí ó bá lọ kì í padà bọ̀, wọn a máa ti ọwọ́ ẹbọra dé ọwọ́ ẹbọra. Háà! Aláapọn ni bàbá mi í ṣe, ọkùnrin ju ọkùnrin lọ, Olówó-ayé pọ̀ lọ́kùnrin, ni ọjọ́ tí bàbá mi múra igbó ọdẹ yìí tán, tí o di àti pínyà pẹ̀lú àwọn ìbátan gbogbo, gọngọ sọ ní ilé wa: àwọn oníṣègùn péjọ sí yàrá àwwọn ọdẹ aperin péjọ sí ọ̀ọ̀dẹ̀m àwọn ọmọdé sá gun òkè àjà lọ, onírúurú ènìyàn ni ń bẹ lẹ́hìn kùlé, ewúrẹ́ sáré ewúrẹ́ kọjá ìloro, obìnrin ń sọkún, ọkùnrin ń sọkún, gbájúmọ̀ kò le sọ̀rọ̀, bọ̀ọ̀kìnní fajúro. Ṣùgbọ́n bàbá mi múra bí jagunjagun ìlú Òyìnbó, ó di oògùn mọ́ra bi babaláwo, ó ń rìn bi ẹ̀ni ti ń lọ ìjàkadì, ó sì dúró bi ìgbà tí àwọn ọlọ́pàá bá dúró níwájú olórí wọn.
Ki baba mi too kuro ni ile o pa itu ode: nitori ogunlogo onnde ni oun san mo ibadi, omo ika owo re si kun fun oruka awon agbalagba bee ni maaluu mefa ni o fi se saraa ninu ile wa. Baba mi pe awon onisegun ilu wa jo o wa ounje fun gbogbo won, bee ni egboogi atirandiran si kun ile wa kitikiti; fun odidi osu mefa ni oun fi n sa kiri nitori oran Igbo Olodumare yi nitori eni ti o ba lo ki i pada bo, won a maa ti owo ebora de owo ebora. Haa! Alaapon ni baba mi i se, okunrin ju okunrin lo, Olowo-aye po lokunrin, ni ojo ti baba mi mura igbo ode yii tan, ti o di ati pinya pelu awon ibatan gbogbo, gongo so ni ile wa: awon onisegun pejo si yara awwon ode aperin pejo si oodem awon omode sa gun oke aja lo, oniruuru eniyan ni n be lehin kule, ewure sare ewure koja iloro, obinrin n sokun, okunrin n sokun, gbajumo ko le soro, bookinni fajuro. Sugbon baba mi mura bi jagunjagun ilu Oyinbo, o di oogun mora bi babalawo, o n rin bi eni ti n lo ijakadi, o si duro bi igba ti awon olopaa ba duro niwaju olori won.